CELEX: 62013TN0660
Language: fi
Date: 2013-12-12 00:00:00
Title: Asia T-660/13: Kanne 12.12.2013 — Tšekin tasavalta v. Euroopan komissio

15.2.2014   
            
            
               FI
            
            
               Euroopan unionin virallinen lehti
            
            
               C 45/41
            
         Kanne 12.12.2013 — Tšekin tasavalta v. Euroopan komissio
   (Asia T-660/13)
   2014/C 45/71
   Oikeudenkäyntikieli: tšekki
   
      Asianosaiset
   
   
      Kantaja: Tšekin tasavalta (asiamiehet: M. Smolek ja J. Vláčil)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan parlamentin ja neuvoston direktiivin 2010/40/EU täydentämisestä datan ja menettelyjen osalta, joiden avulla mahdollisuuksien mukaan tarjotaan liikenneturvallisuuteen liittyviä yleisiä vähimmäisliikennetietoja ilmaiseksi käyttäjille 15.5.2013 annetun komission delegoidun asetuksen (EU) N:o 886/2013 (EUVL L 247, 18.9.2013, s. 6) ja
            
         
               —
            
            
               velvoittamaan Euroopan komission korvaamaan oikeudenkäyntikulut
            
         Toissijaisesti kantaja vaatii unionin yleistä tuomioistuinta
   
               —
            
            
               kumoamaan riidanalaisen asetuksen 5 artiklan 1 kohdan, 9 artiklan ja 10 artiklan 1 kohdan ja
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu direktiivin 2010/40/EU (1) 7 artiklan 1 kohdan rikkomiseen luettuna yhdessä direktiivin 5 artiklan 1 kohdan ja 6 artiklan kanssa.
               Tästä kantaja väittää, että komissio on riidanalaisen asetuksen antaessaan ylittänyt direktiivin 2010/40 7 artiklan 1 kohdan — luettuna yhdessä 5 artiklan 1 kohdan ja 6 artiklan kanssa — mukaisen toimivaltansa.
            
         
               2)
            
            
               Toinen kanneperuste, joka perustuu SEUT 290 artiklan rikkomiseen.
               Kantaja väittää, että komissio on riidanalaisen asetuksen antaessaan ylittänyt sille siirrettävän, SEUT 290 mukaisen toimivallan antaa muita kuin lainsäätämisjärjestyksessä hyväksyttäviä säännöksiä.
            
         
               3)
            
            
               Kolmas kanneperuste, joka perustuu SUEUT 13 artiklan 2 kohdan rikkomiseen.
               Kantaja katsoo, että komissio riidanalaisen asetuksen antaessaan ylittänyt perustamissopimuksen mukaisen toimivaltansa.
            
         
      (1)  Tieliikenteen älykkäiden liikennejärjestelmien käyttöönoton sekä tieliikenteen ja muiden liikennemuotojen rajapintojen puitteista 7.7.2010 annettu Euroopan parlamentin ja neuvoston direktiivi 2010/40/EU (ETA:n kannalta merkityksellinen teksti).